Biblija (Tomislav Dretar)/Allah najavljuje da će Sara imati sina


Allah najavljuje da će Sara imati sina 

18 1  ALLAH se prikaza Ibrahimu u hrastovima Mambre  dok je sjedio na ulazu u šator po najvećoj vrućini dana. 
2 On diže oči i ugleda trojicu ljudi osovljenih tik do njega. Ugledavši ih on otrča od ulaza u šator njima u susret, prostre se po zemlji 
3 i reče: »Moj Gospodaru, ako ja mogu naći milosti u tvojim očima, nastoj ne proći daleko od svog sluge. 
4 Da se donese malo vode da vam se operu noge, i odmorite se pod tim stablima. 
5 Ja ću donijeti komad kruha da vas okrijepi prije no što nastavite dalje, pošto ste prošli pokraj vašeg sluge.« Oni odgovoriše: » Učini kako si rekao.«
6 Ibrahim pohiti prema šatoru i reče Sari: » Brzo! Zamijesi tri mjere brašna  i načini pogače!«, a on otrča do stada i uze jedno mlado tele. 
7 Dade ga momku koji pohiti pripremiti ga. 
8 On uze grušeline, mlijeka i pripravljeno tele  koje stavi pred njih; a sam zadrža se pod drvećem, stojeći blizu njih. Oni jedoše, 
9 a njemu rekoše:» Gdje je Sara tvoja žena? « On odgovori: » Tamo, u šatoru.«
10 ALLAH preuze:» Ja trebam nanovo naići u vrijeme obnavljanja, a Sara tvoja žena imaće jednog sina.« A, Sara to slušaše na ulazu u šator, iza njega. 
11  Ibrahim i Sara bijahu stari, u dubokoj starosnoj dobi, i Sara već bijaše prestala imati ono što imaju žene. 
12 Sara se poče smijati u sebi pa reče:» Sva istrošena kakva jesam mogu li još imati? A i moj Gospodar je tako star!« 
13 ALLAH reče Ibrahimu: » Zašto se Sara smije? A i to pitanje: Mogu li uistinu rađati, ja koja sam tako stara ? 
14 Ima li ijedna stvar nemoguća za ALLAHA? U dan kad se ja vratim  k tebi, u vrijeme obnove, Sara će imati jednog sina.« 
15 Sara zanijeka govoreći: » Ja se nisam nasmijala« jer se uplašila. » Da! preuze on, ti se istinski nasmijala.«

Allah najavljuje da će Sara imati sina